
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 6T/30/2026 7626010165 22. 04. 2026 JUDr. Katarína Šťastná ECLI:SK:OSSN:2026:7626010165.2
ROZSUDOK V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Katarínou Šťastnou na hlavnom pojednávaní konanom dňa 22. apríla 2026 takto rozhodol: obžalovaný: ml. A. B., nar. XX.XX.XXXX v C. D. E., trvale bytom B. XXXX/X, C. D. E., adresa na doručovanie písomností: l. B. XXX/XX, D. , toho času F. A. F. G. uznáva sa za vinného, že dňa 04.02.2026 v čase približne o 14:00 hod. v obci Nálepkovo, okres H., na adrese l. B. XXX/XX, po predchádzajúcom upozornení svojím otcom I. B., aby prestal robiť zle jeho bratovi a aby si šiel sadnúť a upokojiť sa dovnútra rodinného domu, čo on odmietol, sa svojmu otcovi I. B. najprv vyhrážal rozbitím osobného motorového vozidla, následne prišiel na dvor rodinného domu, zaklopal na zatvorené okno vedúce do kuchyne rodinného domu, v ktorej sa v tom čase nachádzal poškodený, vo vzťahu ku ktorému vyslovil slovo "vidíš", držiac pritom nôž v ruke zovretej v pást' v úrovni nad svojím plecom, potom sa presunul ku garáži, v ktorej bolo zaparkované osobné motorové vozidlo patriace poškodenému, po ktorej búchal rukou, pričom poškodený z dôvodu obáv o poškodenie motorového vozidla vyšiel pred rodinný dom a následne privolal hliadku políciu, čím tak svojím konaním vzbudil u poškodeného I. B. dôvodnú obavu, že by mohol hrozbu naplniť teda - inému sa vyhrážal smrťou a inou ťažkou ujmou takým spôsobom, že to mohlo vzbudiť dôvodnú obavu a taký čin spáchal závažnejším spôsobom konania - so zbraňou a na chránenej osobe - blízkej osobe čím spáchal - prečin nebezpečné vyhrážanie podľa § 360 odsek 1, odsek 2 písm. a), písm. b) Tr. zákona s poukazom na § 138 písm. a) Tr. zákona a § 139 odsek 1 písm. c) Tr. zákona. za to mu ukladá Podľa § 360 ods. 2 Tr. zákona s použitím § 117 ods. 1 Tr. zákona, § 36 písm. l) Tr. zákona, § 38 ods. 2 Tr. zákona trest odňatia slobody v trvaní 4 (štyroch) mesiacov. Podľa § 51 ods. 1 Tr. zákona s použitím § 49 ods. 1 písm. a) Tr. zákona, § 119 ods. 1 Tr. zákona mu výkon trestu odňatia slobody podmienečne odkladá na skúšobnú dobu s probačný dohľadom v trvaní 15 ( pätnásť) mesiacov.
Podľa § 51 ods. 4 písm. h) Tr. zákona ukladá povinnosť spočívajúcu v príkaze podrobiť sa v súčinnosti s probačným a mediačným úradníkom alebo iným odborníkom programu sociálneho výcviku alebo inému výchovnému programu. Podľa § 51 ods. 4 písm. j) Tr. zákona ukladá povinnosť spočívajúcu v príkaze podrobiť sa v skúšobnej dobe psychoterapii alebo zúčastniť sa na psychologickom poradenstve. Podľa § 60 ods. 1 písm. a) Tr. zákona ukladá trest prepadnutia vecí, a to 1 ks vyklápací nôž v tvare boxera, 1 ks vyklápací nôž s drevenou rukoväťou značky LETS. Podľa § 60 ods. 5 Tr. zákona vlastníkom prepadnutej veci sa stáva štát. odôvodnenie: Podľa § 172 ods. 2 Trestného poriadku rozsudok neobsahuje odôvodnenie. Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na tunajší súd. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. V písomne podanom odvolaní treba uviesť, proti ktorým výrokom odvolanie smeruje a či smeruje aj proti konaniu, ktoré rozsudku predchádzalo. Obžalovaný môže odvolaním napadnúť rozsudok pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe. Poškodený môže odvolaním napadnúť nesprávnosť výroku o náhrade škody. Oprávnená osoba sa po vyhlásení rozsudku môže odvolania výslovne vzdať alebo podané odvolanie môže výslovným vyhlásením vziať späť, a to až do doby, než sa odvolací súd odoberie na záverečnú poradu.

